ΑΠΟΦΑΣΗ ΤΗΣ ΕΠΙΤΡΟΠΗΣ της 13ης Ιουνίου 1996 που τροποποιεί την απόφαση 85/337/ΕΟΚ για τη θέσπιση κοινοτικής τυπολογίας των γεωργικών εκμεταλλεύσεων (Κείμενο που παρουσιάζει ενδιαφέρον για τον ΕΟΧ) (96/393/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό 79/65/ΕΟΚ του Συμβουλίου, της 15ης Ιουνίου 1965 (1), περί δημιουργίας δικτύου γεωργικής λογιστικής πληροφόρησης επί των εισοδημάτων και της οικονομικής λειτουργίας των γεωργικών εκμεταλλεύσεων στην Ευρωπαϊκή Κοινότητα, όπως τροποποιήθηκε την τελευταία φορά από την απόφαση του Συμβουλίου της Ευρωπαϊκής Ένωσης (2) αριθ. 95/1/ΕΚ, Ευρατόμ, ΕΚΑΧ της 1ης Ιανουαρίου 1995 και ιδίως τα άρθρα 4 (παράγραφος 4) και 11,

Εκτιμώντας:

ότι η κοινοτική τυπολογία των γεωργικών εκμεταλλεύσεων που θεσπίστηκε με την απόφαση της Επιτροπής 85/377/ΕΟΚ (3), και ιδίως τα τυπικά ακαθάριστα κέρδη, αποτελούν τη βάση για την ταξινόμηση των γεωργικών εκμεταλλεύσεων ανά οικονομικό μέγεθος και τεχνικοοικονομικό προσανατολισμό (ΤΟΠ), τόσο στις έρευνες για τη διάρθρωση των γεωργικών εκμεταλλεύσεων όσο και στο πλαίσιο του δικτύου γεωργικής λογιστικής πληροφόρησης (ΔΙΓΕΛΠ) - ότι η κοινοτική τυπολογία αποτελεί, επίσης, τη βάση υπολογισμού των μονάδων ευρωπαϊκής διάστασης (ΜΕΔ) και των κατώτατων ορίων για τον προσδιορισμό του πεδίου παρακολούθησης και τον καθορισμό του σχεδίου επιλογής των λογιστικών εκμεταλλεύσεων που εγκρίθηκε ή πρόκειται να εγκριθεί στο πλαίσιο του δικτύου γεωργικής πληροφόρησης (ΔΙΓΕΛΠ) 7

ότι τα αποτελέσματα των ερευνών για τη διάρθρωση των γεωργικών εκμεταλλεύσεων, ταξινομημένα ανά ΜΕΔ και ΤΟΠ, αποτελούν τη βάση πληροφόρησης για τη χάραξη της πολιτικής των γεωργικών διαρθρώσεων στο πλαίσιο της κοινής γεωργικής πολιτικής, καθώς και για τον καθορισμό του πεδίου παρακολούθησης του ΔΙΓΕΛΠ, που χρησιμεύει ως βάση επιλογής και στάθμισης του δείγματος των γεωργικών εκμεταλλεύσεων του ΔΙΓΕΛΠ, και ότι θα πρέπει να εξασφαλιστεί η αντιπροσωπευτικότητα της επιλογής των λογιστικών εκμεταλλεύσεων για αυτό το πεδίο παρακολούθησης, ανάλογα με τους στόχους κάθε μιας από τις προβλεπόμενες αναλύσεις 7

ότι ο κανονισμός (ΕΟΚ) αριθ. 571/88 του Συμβουλίου (4), όπως τροποποιήθηκε τελευταία με την απόφαση 96/170/ΕΚ της Επιτροπής (5), προβλέπει τη διεξαγωγή μιας σειράς ερευνών για τη διάρθρωση των γεωργικών εκμεταλλεύσεων κατά την περίοδο 1988-1997 και καθορίζει τον κατάλογο των προς έρευνα χαρακτηριστικών 7

ότι το άρθρο 11 της απόφασης της Επιτροπής 85/377/ΕΟΚ προβλέπει ότι η Επιτροπή εξετάζει, με τη συμμετοχή των κρατών μελών, τουλάχιστον ανά 10ετία, την εμπειρία που αποκομίστηκε κατά την εφαρμογή της απόφασης αυτής και τις ενδεχόμενες νέες κοινοτικές ανάγκες σχετικά με τον τομέα αυτό και ότι, μετά την εξέταση αυτή, μπορούν - εάν είναι αναγκαίο - να τροποποιηθούν οι διατάξεις της απόφασης αυτής 7

ότι τροποποιήθηκαν τόσο η διάρθρωση όσο και το περιεχόμενο του καταλόγου των προς έρευνα χαρακτηριστικών για την περίοδο 1988-1997, σε σχέση με τον κατάλογο των χαρακτηριστικών που συλλέχθηκαν στο πλαίσιο προηγούμενων ερευνών, ότι η κοινοτική τυπολογία των γεωργικών εκμεταλλεύσεων, εξαρτάται από τα στοιχεία αυτά και ότι είναι, συνεπώς, αναγκαίο να προσαρμοστεί η απόφαση της Επιτροπής 85/377/ΕΟΚ στον κατάλογο των προς έρευνα χαρακτηριστικών που καθορίστηκε από τον κανονισμό (ΕΟΚ) αριθ. 571/88 ενόψει των ερευνών για την περίοδο 1988-1997 7

ότι τα μέτρα που προβλέπονται με την παρούσα απόφαση συμφωνούν με τη γνώμη της κοινοτικής επιτροπής του δικτύου γεωργικής λογιστικής πληροφόρησης της Ευρωπαϊκής Κοινότητας καθώς και με τη γνώμη της μόνιμης επιτροπής γεωργικών στατιστικών,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα ΙΙ της απόφασης 85/377/ΕΟΚ τροποποιείται σύμφωνα με το παράρτημα Ι της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 13 Ιουνίου 1996.

Για την Επιτροπή

Yves-Thibault DE SILGUY

Μέλος της Επιτροπής

(1) ΕΕ αριθ. 109 της 23. 6. 1965, σ. 1859/65.

(2) ΕΕ αριθ. L 1 της 1. 1. 1995, σ. 1.

(3) ΕΕ αριθ. L 220 της 17. 8. 1985, σ. 1.

(4) ΕΕ αριθ. L 56 της 2. 3. 1988, σ. 1.

(5) ΕΕ αριθ. L 47 της 24. 2. 1996, σ. 23.

ΠΑΡΑΡΤΗΜΑ Ι

Το παράρτημα ΙΙ της απόφασης 85/377/ΕΟΚ τροποποιείται ως εξής:

1. Στο Μέρος Α («Πίνακας ταξινόμησης»): Στο Γενικό Τεχνικοοικονομικό Προσανατολισμό 1 («Εκμεταλλεύσεις εξειδικευμένες στη μεγάλη καλλιέργεια») οι Κύριοι ΤΟΠ 11 («Εκμεταλλεύσεις εξειδικευμένες στην παραγωγή σιτηρών») και 12 («Εκμεταλλεύσεις εξειδικευμένες στη μεγάλη καλλιέργεια γενικού τύπου») αντικαθίστανται από τους Κύριους ΤΟΠ 13 και 14 ως εξής:

>ΘΕΣΗ ΠΗΝΑΚΑ>

2. Στο Μέρος Β («Χαρακτηριστικά των κατηγοριών»):

- η παράγραφος α) (Η φύση των κλάδων παραγωγής) και η σχετική με την παρ. α) υποσημείωση τροποποιούνται ως εξής:

«α) Τη φύση των κλάδων παραγωγής

Αυτοί οι κλάδοι παραγωγής αναφέρονται στον κατάλογο των χαρακτηριστικών που έχουν απογραφεί στα πλαίσια των ερευνών για τη διάρθρωση των γεωργικών εκμεταλλεύσεων των ετών 1995 και 1997, και χαρακτηρίζονται ή με τον κωδικό τους που εμφαίνεται στο παράρτημα του κανονισμού (ΕΟΚ) 571/88 του Συμβουλίου, όπως αυτός τροποποιήθηκε τελευταία με την απόφαση 96/170/ΕΚ της Επιτροπής, ή με έναν κωδικό που, όπως αναφέρεται στο παράρτημα ΙΙ, μέρος Γ, ομαδοποιεί αρκετά από τα χαρακτηριστικά αυτά (1).»

«(1) Οι τίτλοι Δ12 (Σκαλιστικά κτηνοτροφικά φυτά), Δ18 (Κτηνοτροφικά φυτά), Δ21 (Γαίες υπό αγρανάπαυση για τις οποίες δεν χορηγείται ενίσχυση), Ε (Οικογενειακοί κήποι), ΣΤ01 (Μόνιμα λιβάδια και βοσκότοποι, μη συμπεριλαμβανομένων των άγονων βοσκοτόπων), ΣΤ02 (Άγονοι βοσκότοποι) και Ι11 (Χοιρίδια βάρους ζώντος ζώου κάτω των 20 kg) λαμβάνονται υπόψη υπό ορισμένες προϋποθέσεις (βλέπε παράρτημα Ι, σημείο 5 της παρούσας απόφασης).»

- στο Γενικό Τεχνικοοικονομικό Προσανατολισμό 1 («Εκμεταλλεύσεις εξειδικευμένες στη μεγάλη καλλιέργεια») οι Κύριοι ΤΟΠ 11 («Εκμεταλλεύσεις εξειδικευμένες στην παραγωγή σιτηρών») και 12 («Εκμεταλλεύσεις εξειδικευμένες στη μεγάλη καλλιέργεια γενικού τύπου») αντικαθίστανται από τους Κύριους ΤΟΠ 13 και 14 ως εξής:

>ΘΕΣΗ ΠΗΝΑΚΑ>

3. Στον τίτλο του μέρους Γ, τμήμα Ι, («Κωδικοί που ομαδοποιούν ορισμένα χαρακτηριστικά που έχουν ληφθεί από τις έρευνες για τις διαρθρώσεις 1985 και 1987»), τα έτη 1985 και 1987 αντικαθίστανται με τα έτη 1995 και 1997.

4. Στο τμήμα Γ, τμήμα Ι, ο κωδικός P1 τροποποιείται ως εξής:

- τα χαρακτηριστικά «I/06a (χερσαία εδάφη με δυνατότητα καλλιέργειας εκ περιτροπής)», I06b (μόνιμα λιβάδια και βοσκότοποι εντατικοποιημένης κτηνοτροφίας) και I06c (φακές, ρεβύθια και βίκος) διαγράφονται 7

- προστίθεται το χαρακτηριστικό «D/22 (γαίες υπό αγρανάπαυση, καλυπτόμενες από καθεστώς ενισχύσεων, και οι οποίες δεν χρησιμοποιούνται οικονομικά).»

5. Ο πίνακας του μέρους Γ τροποποιείται ως ακολούθως:

«ΙΙ. Πίνακας ισοδυναμίας ανάμεσα στους τίτλους των ερευνών για τη διάρθρωση των γεωργικών εκμεταλλεύσεων και στους τίτλους του δελτίου εκμετάλλευσης του Δικτύου Γεωργικής Λογιστικής Πληροφόρησης (ΔΙΔΕΛΠ)

>ΘΕΣΗ ΠΗΝΑΚΑ>